UEFA Kup pobjednika kupova 1972/1973.
UEFA Kup pobjednika kupova 1972/1973. je bilo 13. izdanje klupskog nogometnog takmičenja kojeg je organizirala UEFA. Takmičenje u 13. izdanju UEFA Kupa pobjednika kupova igrano je od septembra 1972. do 16. maja 1973. godine. AC Milan je u finalu rezultatom 1–0 bio uspješniji od Leeds Uniteda te osvojio drugi put UEFA Kup pobjednika kupova u historiji. Gol u finalu postigao je Luciano Chiarugi u 4. minuti utakmice. Finalna utakmica odigrana je na stadionu Kaftanzoglio u Solunu. Glavni sudija finalne utakmice bio je Christos Michas. Najbolji strijelac sa sedam postignutih golova u cjelokupnoj sezoni bio je nogometaš AC Milana Luciano Chiarugi.